รัญชน์รวี เอื้อกูลวราวัตร

รัญชน์รวี เอื้อกูลวราวัตร (เกิด 9 กันยายน พ.ศ. 2541) ชื่อเล่น มิ้นท์ เป็นนักแสดงและนางแบบชาวไทย สังกัดสถานีวิทยุโทรทัศน์ไทยทีวีสีช่อง 3​ อดีตนักกีฬาแบดมินตัน​เยาวชน​แห่งชาติ เป็นที่รู้จักกับบทบาท "อันดา" จากละครเรื่อง กลเกมรัก​

ประวัติ
รัญชน์รวี เอื้อกูลวราวัตร ชื่อเล่น มิ้นท์ เกิดเมื่อวันที่ 9 กันยายน พ.ศ. 2541 เป็นคนจังหวัดนครราชสีมา มีพี่น้องทั้งหมด 3 คน มิ้นท์เป็นบุตรสาวคนที่ 2 มีพี่ชาย 1 คน และน้องชาย 1 คน จบการศึกษาระดับชั้นมัธยมศึกษาตอนปลายจาก โรงเรียนสุรนารีวิทยา ศึกษาระดับปริญญาตรีที่ คณะพัฒนาทรัพยากรมนุษย์ มหาวิทยาลัยรามคำแหง และคณะบริหารธุรกิจ สาขาวิชาการตลาด มหาวิทยาลัยรังสิต และยังเป็นนักกีฬาแบดมินตันประจำจังหวัด ได้ถ้วยพระราชทานจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี

การทำงานในวงการบันเทิง
เริ่มต้นเข้าสู่วงการบันเทิงจากการถ่ายโฆษณา มีผลงานแสดงละครเรื่องแรก ข้ามสีทันดร รับบท นารา ต่อมากับละคร ด้ายแดง รับบท หลิงหลิง และละคร พราวมุก รับบท น้ำเพชร และมีผลงานภาพยนตร์เรื่องแรก Classic Again จดหมาย สายฝน ร่มวิเศษ ซึ่งเป็นภาพยนตร์ไทยรีเมคจากภาพยนตร์รักในตำนานเรื่อง คนแรกของหัวใจ คนสุดท้ายของชีวิต ของประเทศเกาหลีใต้ เข้าฉายในโรงภาพยนตร์เมื่อวันที่ 6 กุมภาพันธ์ พ.ศ. 2563

ผลงาน

ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

ภาพยนตร์

มิวสิกวิดีโอ
 "กลิ่นหอม" - ธนชัย อุชชิน 
 "กรรม" - นครินทร์ กิ่งศักดิ์
 "ดอกฟ้า" - ลาบานูน

รางวัล

อ้างอิง

แหล่งข้อมูลอื่น

นักแสดงหญิงชาวไทย
บุคคลจากจังหวัดนครราชสีมา
บุคคลจากโรงเรียนสุรนารีวิทยา
บุคคลจากคณะบริหารธุรกิจ มหาวิทยาลัยรังสิต
บุคคลจากคณะพัฒนาทรัพยากรมนุษย์ มหาวิทยาลัยรามคำแหง
พุทธศาสนิกชนชาวไทย